આ પ્રેસ કોન્ફરન્સમાં જજોએ દેશની સર્વોચ્ચ અદાલતના કામકાજમાં વ્યાપેલી અનિયમિતતાઓ પર સવાલ ઉઠાવ્યા છે. મીડિયા સાથે વાત કરતા કહ્યું કે, ‘લગભગ 2 મહિના પહેલા અમે ચાર જજોએ ચીફ જસ્ટિસને પત્ર લખી અને મુલાકાત કરીને આ મામલે જાણ કરી હતી. અમે કહ્યું કે જે પણ થઈ રહ્યું છે તે યોગ્ય નથી. કામકાજ યોગ્ય રીતે નથી ચાલી રહ્યું. આ મામલો એક કેસની સોંપણીને લઈને હતો.’ જોક જજોએ એ બાબતે ફોડ ન પાડ્યો કે તેઓ ક્યા મુદ્દે વાત કરી રહ્યા છે.